SPRENDIMAS

DĖL PAGALBOS PINIGŲ ŠEIMOMS, GLOBOJANČIOMS (RŪPINANČIOMS) BE TĖVŲ GLOBOS LIKUSIUS VAIKUS, SKYRIMO IR PANAUDOJIMO KONTROLĖS TVARKOS ŠILALĖS RAJONO SAVIVALDYBĖJE APRAŠO PATVIRTINIMO

2017 m. sausio 26 d. Nr.T1-18

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir 16 straipsnio 4 dalimi, Lietuvos Respublikos socialinių paslaugų įstatymo 9 straipsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 23 punktu, Šilalės rajono savivaldybės taryba n u s p r e n d ž i a:

1. Patvirtinti Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašą (pridedama).

2. Nustatyti, kad šis sprendimas įsigalioja nuo 2017 m. vasario 1 d.

3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas

PATVIRTINTA

Šilalės rajono savivaldybės tarybos

2017 m. sausio 26 d. sprendimu

Nr.T1-18

PAGALBOS PINIGŲ ŠEIMOMS, GLOBOJANČIOMS (RŪPINANČIOMS) BE TĖVŲ GLOBOS LIKUSIUS VAIKUS, SKYRIMO IR PANAUDOJIMO KONTROLĖS TVARKOS ŠILALĖS RAJONO SAVIVALDYBĖJE APRAŠAS

I SKYRIUS
BENDROSIOS NUOSTATOS

1. Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašas (toliau – Aprašas) nustato pagalbos pinigų skyrimo tėvų globos netekusius vaikus globojančiai šeimai pagalbos pinigų mokėjimo, jų naudojimo kontrolės ir mokėjimo nutraukimo tvarką.

2. Pagalbos pinigai skiriami ir mokami Šilalės rajono savivaldybėje gyvenamąją vietą deklaravusioms šeimoms, globojančioms (rūpinančioms) be tėvų globos likusius vaikus.

3. Šiame Apraše vartojamos sąvokos atitinka Lietuvos Respublikos civiliniame kodekse ir Lietuvos Respublikos socialinių paslaugų įstatyme apibrėžtas sąvokas.

II SKYRIUS

PAGALBOS PINIGŲ SKYRIMAS

4. Vaikus globojančiai šeimai ar asmeniui (toliau – globėjas) už vaikų globą (rūpybą) skiriama 2 bazinių socialinių išmokų dydžio išmoka per mėnesį už kiekvieną globojamą vaiką – pagalbos pinigai.

5. Pagalbos pinigai skiriami už globojamą (rūpinamą) vaiką iki 18 m. ir pilnamečiui, iki jam sueis 21 metai, jei pilnametis vaikas nuolat mokosi bendrojo lavinimo ar profesinio rengimo mokykloje. Baigus bendrojo lavinimo mokyklą, pagalbos pinigai mokami iki tų metų rugsėjo 1-os dienos.

6. Sprendimą dėl pagalbos pinigų skyrimo priima Šilalės rajono savivaldybės (toliau ─ Savivaldybė) administracijos direktorius arba jo įgaliotas asmuo Šilalės rajono savivaldybės Socialinių paslaugų skyrimo komisijos (toliau ─ Komisija) siūlymu.

7. Pagalbos pinigai gavėjams skiriami pateikus atitinkamos formos prašymą (priedas).

8. Prašymai skirti pagalbos pinigus priimami Savivaldybės administracijos Socialinės paramos skyriuje (toliau – Skyrius).

9. Prašymus ir visus reikiamus dokumentus Skyriaus atsakingas darbuotojas teikia svarstyti Komisijai dėl pagalbos pinigų skyrimo, nutraukimo ir kt. bei suveda duomenis į Socialinės paramos informacinę sistemą (SPIS) ir PARAMOS sistemą.

10. Globėjas turi teisę atsisakyti pagalbos pinigų pateikęs Skyriui prašymą dėl pagalbos pinigų mokėjimo nutraukimo.

11. Pagalbos pinigai neskiriami globėjui, kuris globoja savo nepilnamečio vaiko vaiką, iki vaiko tėvams sukaks pilnametystė.

12. Globėjas apie pasikeitusias faktines aplinkybes, turinčias įtakos pagalbos pinigų mokėjimui, privalo pranešti per 1 mėnesį.

III SKYRIUS

PAGALBOS PINIGŲ NAUDOJIMAS

13. Pagalbos pinigai yra skiriami naudoti kuo geresniam globotinio (rūpintinio) poreikių ir interesų patenkinimui.

14. Pagalbos pinigais gali būti apmokamos išlaidos, susijusios su globotinio (rūpintinio) poreikiais, ir skirtos:

14.1. neformaliam ugdymui (socialinių įgūdžių, gebėjimų ugdymui, saviraiškos skatinimui,

fiziniam lavinimui, įvairiems būreliams, kursams, seminarams ir kt.);

14.2. laisvalaikiui ir poilsiui organizuoti, stovykloms;

14.3. sveikatos priežiūrai;

14.4. prekėms ir kitoms paslaugoms (higienos, slaugos, techninės pagalbos, maitinimui, patalynei ir aprangai, globotinio transportavimui ir kt.).

14.5. kitais su globotinio poreikiais susijusiais atvejais.

15. Už tinkamą pagalbos pinigų panaudojimą yra atsakingas globėjas.

IV SKYRIUS

PAGALBOS PINIGŲ MOKĖJIMO TVARKA

16. Pagalbos pinigai mokami iš Savivaldybės biudžeto lėšų.

17. Pagalbos pinigai skaičiuojami ne daugiau kaip už vieną praėjusį mėnesį nuo prašymo ir visų dokumentų pateikimo dienos.

18. Pagalbos pinigai pervedami globėjui į asmeninę sąskaitą, į kurią pervedamos globos (rūpybos) išmokos, kiekvieną mėnesį iki 25 dienos.

19. Pagalbos pinigų mokėjimo dydis už ne visą mėnesį teikiamą globą yra nustatomas proporcingai teikiamos globos trukmei.

20. Pagalbos pinigai mokami už praėjusį mėnesį.

V SKYRIUS

PAGALBOS PINIGŲ NAUDOJIMO KONTROLĖ

21. Pagalbos pinigų naudojimą pagal paskirtį prižiūri ir kontroliuoja Savivaldybės administracijos Vaiko teisių apsaugos skyrius (toliau – VTAS) ir Skyrius.

22. Gavus informacijos ar kilus abejonėms, kad pagalbos pinigai naudojami ne pagal paskirtį, VTAS aplanko globėją ir surašo globojamo (rūpinamo) vaiko aplankymo aktą.

23. VTAS darbuotojas, nustatęs, kad pagalbos pinigai yra naudojami ne pagal paskirtį ir yra neužtikrinama vaiko gerovė, nedelsdamas patikrinimo išvadas teikia Skyriui.

24. VTAS darbuotojas turi teisę, atsitiktinės atrankos būdu pasirinkęs globėjo šeimą, aplankyti ją ir vietoje patikrinti, ar pagalbos pinigai yra naudojami pagal paskirtį ir, ar yra užtikrinama globotinio gerovė.

VI SKYRIUS

PAGALBOS PINIGŲ MOKĖJIMO NUTRAUKIMAS

25. Pagalbos pinigų mokėjimas nutraukiamas:

25.1. nustačius, kad pagalbos pinigai naudojami ne pagal paskirtį ir neužtikrinama globotinio gerovė;

25.2. įvaikinus globotinį;

25.3. apgyvendinus globotinį socialinės globos įstaigoje;

25.4. globėjui deklaravus savo gyvenamąją vietą kitoje savivaldybėje ar valstybėje;

25.5. panaikinus globą (rūpybą);

25.6. globėjui atsisakius pagalbos pinigų;

25.7. globėjui atsisakius sudaryti galimybes vykdyti pagalbos pinigų kontrolę;

25.8. mirus globotiniui (rūpintiniui) ar globėjui.

26. Pagalbos pinigų mokėjimas nutraukiamas Savivaldybės administracijos direktoriaus arba jo įgalioto asmens sprendimu Komisijos siūlymu.

VII SKYRIUS

BAIGIAMOSIOS NUOSTATOS

27. Permokėtos lėšos, globėjui nesutikus jų grąžinti, išieškomos Lietuvos Respublikos teisės aktų nustatyta tvarka.

______________________________

Pagalbos pinigų šeimoms, globojančioms (rūpinančioms) be tėvų globos likusius vaikus, skyrimo ir panaudojimo kontrolės tvarkos Šilalės rajono savivaldybėje aprašo

priedas

Dokumento gavimo registracijos žyma

(Prašymo formos pavyzdys)

ASMENS, KURIS KREIPIASI DĖL PAGALBOS PINIGŲ
Vardas

Pavardė

Asmens kodas
Deklaruotos gyvenamosios vietos adresas	Deklaravimo data²
Telefono Nr.

Faktinės gyvenamosios vietos adresas³	Įrašymo į apskaitą data²
Telefono Nr.

² Duomenys gaunami iš valstybės ir žinybinių registrų bei valstybės informacinių sistemų

³Nurodomas tik tuo atveju, jeigu asmuo nėra deklaravęs gyvenamosios vietos arba jo faktinė gyvenamoji vieta nesutampa su deklaruota gyvenamąja vieta

_____________________________________

(savivaldybės pavadinimas)

PRAŠYMAS PAGALBOS PINIGAMS GAUTI

20__ m. _______________________ d.

Prašau skirti pagalbos pinigus už globojamą vaiką nuo 20___ m. ______________ d.

1. Duomenys apie globojamą vaiką

Vardas

Pavardė

Asmens kodas
Deklaruotos gyvenamosios vietos adresas	Deklaravimo data²

Faktinės gyvenamosios vietos adresas³	Įrašymo į apskaitą data²

Mokymosi įstaiga, klasė

2. Papildoma informacija

2.1. Ar dėl pagalbos pinigų kreipiatės pirmą kartą?	 Taip  Ne

2.2. Ar mano globojamas (rūpinamas) yra mano nepilnamečio vaiko vaikas  Taip  Ne

3. Pagalbos pinigus mokėti Į SĄSKAITĄ:

 globėjo (rūpintojo) sąskaitą  vaiko vardu atidarytą sąskaitą

 banke	___________________________________________________________________ (banko pavadinimas, jo filialo (skyriaus) pavadinimas, banko kodas) ____________________________ ___________________________________ (asmens sąskaitos Nr.) (mokėjimo kortelės pavadinimas ir Nr.)

4. TVIRTINU, kad pateikta informacija yra teisinga.

5. ĮSIPAREIGOJU ne vėliau kaip per mėnesį pranešti apie aplinkybes, turinčias įtakos pagalbos pinigams mokėti:

6. ŽINAU IR SUTINKU:

6.1. Kad pagalbos pinigų mokėjimo tikslais:

- apie mane ir bendrai gyvenančius asmenis bus renkama iš kitų institucijų informacija, reikalinga pagalbos pinigams skirti;

- duomenys apie man (bendrai gyvenantiems asmenims) skirtą piniginę paramą bus teikiami kitoms institucijoms.

6.2. Kad nuslėpęs ar pateikęs neteisingus duomenis, reikalingus pagalbos pinigams teikti, ir permokos atveju turėsiu grąžinti savivaldybei neteisėtai gautas išmokų sumas arba jos bus išieškotos įstatymų nustatyta tvarka.

6.3. Sutinku, kad bus vykdomas pagalbos pinigų panaudojimo patikrinimas, atliekant buities tyrimą (apsilankant šeimoje, mokykloje, apklausiant globotinį, esant poreikiui, šeimos ir bendruomenių narius, kaimynus, institucijų atstovus).

7. PATEIKIU:

7.1. Asmens tapatybę patvirtinantį dokumentą: pasą, asmens tapatybės kortelę (pabraukti).

7.2. Globos (rūpybos) nustatymą ir asmens paskyrimą globėju (rūpintoju) patvirtinančio dokumento kopiją, __ lapų.

8. INFORMACIJĄ APIE PRIIMTUS SPRENDIMUS DĖL PAGALBOS PINIGŲ SKYRIMO IR MOKĖJIMO PRAŠAU TEIKTI (nurodyti vieną iš būdų):

 paštu, adresas ____________________________________________________________________;

 elektroniniu paštu, el. p. adresas___________________________________________________;

 telefonu, tel. _____________________________________________________________.

9. PATVIRTINU, KAD INFORMACINĮ LAPELĮ GAVAU: _______________________ (Pareiškėjo parašas)

10. ĮSIPAREIGOJU NEDELSIANT INFORMUOTI SOCIALINĖS PARAMOS SKYRIŲ APIE PASIKEITUSIAS FAKTINES APLINKYBES.

Pareiškėjas _________________ ___________________ (parašas) (vardas ir pavardė)

Informacinis lapelis, kuris įteikiamas įregistravus

prašymą pagalbos pinigams gauti

INFORMACINIS LAPELIS

Pagalbos pinigai skiriami ir mokami Šilalės rajono savivaldybės tarybos nustatyta tvarka iš savivaldybės biudžeto lėšų.

Pagalbos pinigai mokami siekiant padėti tėvų globos netekusius vaikus globojančioms šeimoms ar asmenims. Pagalbos pinigai skiriami tik pateikus prašymą Šilalės rajono savivaldybės administracijos Socialinės paramos skyriuje. Pagalbos pinigai mokami už kiekvieną globojamą vaiką iki 18 metų ir pilnamečiui, iki jam sueis 21 metai, jei pilnametis vaikas nuolat mokosi bendrojo lavinimo mokykloje. Baigus bendrojo lavinimo mokyklą pagalbos pinigai mokami iki tų metų rugsėjo 1-os dienos.

Pagalbos pinigai išmokami iki einamojo mėnesio 25 d. už praėjusį mėnesį. Pinigai pervedami į globėjo pateiktą sąskaitą arba į nurodytą globojamo vaiko sąskaitą. Sąskaitą pasirinkti gali tik globėjas.

Pagalbos pinigų panaudojimo kontrolę vykdo Šilalės rajono savivaldybės administracijos Vaiko teisių apsaugos skyriaus ir Socialinės paramos skyriaus atstovai, neįspėję apie apsilankymą iš anksto ir pateikę valstybės tarnautojo pažymėjimą.

Pagalbos pinigų mokėjimas nutraukiamas, kai: nustatoma, kad pagalbos pinigai naudojami ne pagal paskirtį ir neužtikrinama globotinio gerovė; apgyvendinus globotinį socialinės globos įstaigoje; globėjui deklaravus savo gyvenamąją vietą kitoje savivaldybėje ar valstybėje arba išvykus gyventi kitur; panaikinus globą; globėjui atsisakius pagalbos pinigų; globėjui atsisakius sudaryti galimybes vykdyti pagalbos pinigų kontrolę; mirus globotiniui; globotiniui nutraukus mokymąsi bendrojo lavinimo mokykloje; globotiniui pradėjus dirbti. Pagalbos pinigų mokėjimas sustabdomas nuo šių aplinkybių nustatymo dienos. Atlikus detalų tyrimą ir nustačius, kad pagalbos pinigai naudojami ne pagal paskirtį, jų mokėjimas nutraukiamas Savivaldybės administracijos direktoriaus ar jo įgalioto asmens sprendimu, nuo pagalbos pinigų mokėjimo sustabdymo dienos. Nustačius, jog išmoka gauta neteisėtai, privaloma ją grąžinti arba ji bus išskaičiuojama teisės aktų nustatyta tvarka.

Šilalės rajono savivaldybės administracijos sprendimas gali būti skundžiamas Administracinių bylų teisenos įstatymo nustatyta tvarka.

APLINKYBĖS, APIE KURIAS BŪTINA PRANEŠTI Per mėnesį nuo jų atsiradimo dienos

Būtina pranešti:

- apie gyvenamosios vietos, asmens duomenų pasikeitimą ar išvykimą nuolat gyventi į kitą valstybę;

- apie kitoje valstybėje ar savivaldybėje paskirtas išmokas;

- apie kitus pasikeitimus, turinčius įtakos pagalbos pinigų mokėjimui mokėti (vaikui baigus ar nutraukus mokslus, susituokus, pakeitus deklaruotą gyvenamąją vietą, mirus).

____________________